
U ime Allaha, Milostivog, Samilosnog 

Sva hvala pripada Allahu. On ima najljepsa imena, najpotpunija 
svojstva, i On nas obasipa ugodnim blagodatima. Donosim salavat na 
Muhammeda koji je poslan za dobrobit vjere, dunjaluka i Ahireta. A 
zatim: 

Ova sazeta poslanica sadrzi najvaznija pitanja vjere i osnova imana 
- vjerovanja, na cije poznavanje apeluje prijeka potreba. 

Napisao sam je u formi pitanja i odgovora kao laksi nacin u njenom 
razumijevanju i obrazlozenju citateljima, u njenom izucavanju i 
poducavanju drugih. 

1. Sta je definicija tevhida i na sta se tevhid dijeli? 

Odgovor: 

Definicija tevhida koja obuhvata sve njegove dijelove jeste: 

Znanje roba, njegovo ubjedenje, priznavanje i vjerovanje u 
jednocu Gospodara sa svim svojstvima savrsenstva. Da svjedoci 
Njegovu jedinstvenost u tome, da je ubijeden da On nema sudruga, 
niti sebi ravnog u svom savrsenstvu, da je on jedini Bog svim 
stvorenjima i da samo On zasluzuje da se obozava. Da potvrduje 
Njegovu jedinstvenost u svim oblicima ibadeta koje cini. 

Prema tome, ova definicija obuhvata tri dijela tevhida: 

Prvi dio: Tevhidur-rububijjeh je priznanje o jednoci Gospodara u 
stvaranju, opskrbljivanju, upravljanju i uredivanju svih stvari. 

Drugi dio: Tevhidul-esma’i ves-sifat - predstavlja potvrdivanje 
sveg onog sto je Allah Sebi pripisao i sto Mu je pripisao Njegov 
poslanik, sallallahu alejhi ve sellem, od lijepih imena, kao i 
potvrdivanje onog na sta ta imena upucuju od sifata (svojstava) bez 
tesbiha (uporedivanja) i temsila (poistovjecivanja), bez tahrifa 
(mijenjanja) i t’atila (negiranja). 

Treci dio: Tevhidul-ibadeti (Tevhidul-uluhijje) je potvrdivanje 
Allahove jedinstvenosti kroz svaki vid ibadeta i kroz sve njegove vrste, 
cineci ibadet iskreno i samo Allaha radi, bez pripisivanja Mu sudruga u 
njima (pa makar i u najmanjem djelicu ibadeta koji se cini). 

Ovo su dijelovi tevhida kojih se rob mora pridrzavati i biti ih dosljedan 
da bi bio muvehhid (pravi vjernik, onaj koji je ostvario tevhid). 

2. Sta su iman i islam i sta su njihove opcenite osnove (temelji)? 

Odgovor: 

Iman je cvrsto vjerovanje u sve ono sto su naredili Allah i Njegov 
Poslanik, sallallahu alejhi ve sellem, a koje u sebi sadrzi djelo koje je, 
u stvari, islam. Pod islamom se podrazumijeva prepustanje i predanost 
samo Allahu, i pokornost u poslusnosti Njemu. 

Sto se tice temelja imana i islama, oni su sadrzani u ovom 
plemenitom ajetu: 

Recite: 'Mi vjerujemo u Allaha i u ono sto se objavljuje nama, i u 
ono sto je objavljeno Ibrahimu, i Ismailu, i Ishaku, i Jakubu, i 
unucima, i u ono sto je dato Musau i Isau, i u ono sto je dato 
vjerovjesnicima od Gospodara njihova; mi ne pravimo nikakve razlike 
medu njima, i mi se samo Njemu pokoravamo. ' (Kur'an, El-Bekara, 
136.), kao i u Poslanikovom, sallallahu alejhi ve sellem, objasnjenju u 
'Hadisu Dzibrila’ i u drugim hadisima. 

Poslanik, sallallahu alejhi ve selleme, kaze: 

Iman je da vjerujes u Allaha, Njegove meleke, Njegove knjige, 
Njegove poslanike, Sudnji dan i da vjerujes u Njegovo odredenje bilo 
dobro ili zlo! Islam je da svjedocis da nema drugog boga osim Allaha 
i da je Muhammed, Allahov poslanik, da obavljas namaz, dajes zekat, 
postis ramazan i da obavis hadzdz ako si u mogucnosti to uciniti. 

Na ovaj nacin je objasnio da je iman vjerovanje i ubjedenje srca, a da je 
islam izvrsavanje vidnih obreda. 

V 

3. Sta su ruknovi imana (vjerovanja) u Allahova imena i 
Njegova svojstva? 

Odgovor: 

Tri su rukna (temelja) vjerovanja u Allahova imena i Njegova 
svojstva: 

□ Vjerovanje u sva lijepa Allahova imena; 

□ Vjerovanje u sifate (svojstva) na koja Njegova imena upucuju; 

□ Vjerovanje u propise Njegovih svojstava i u ono sto proistice iz 
potvrde tih svojstava. 

Tako, vjerujemo da je Allah Sveznajuci, te da On posjeduje potpuno 
znanje koje obuhvata svaku stvar. Vjerujemo da je On Samilostan, 
Milostiv, Posjednik neiscrpne milosti kojom ukazuje milost onome 
kom On zeli i tako vjerujemo u ostatak Njegovih lijepih imena, i 
svojstava i u ono sto proizilazi iz njih. 

4. Pitanje o Allahovoj uzdignutosti (gornjosti) nad svim 
stvorenjima i o tome da se nad Arsom uzvisio 

Odgovor: 

Znamo da je nas Gospodar Uzdignut i Najuzviseniji u svakom 
smislu, u pogledu uzvisenosti bica, svojstava, vlasti i moci, i da je On 
razlicit i poseban od svega sto je stvorio, te da Se nad Arsom uzvisio 
kako je Sebe i opisao. Uzdizanje Allaha (El-Istiva') je poznato, ali 
kakvoca istog je nepoznata, jer smo obavijesteni o tome da se Allah 
uzvisio a nismo upoznati o kakvoci Njegovog uzvisivanja. 

Takoder, isto to kazemo o svim Allahovim svojstvima - obavijesteni 
smo o njima, ali nismo obavijesteni o njihovoj kakvoci. Nama je 
obaveza vjerovati u sve ono sto nam je doslo u Allahovoj knjizi i na 
jeziku Allahovog Poslanika, sallallahu alejhi ve sellem, i tome ne 
smijemo nista dodavati niti od toga oduzimati. 

5. Pitanje o Allahovom svojstvu milosti i svojstvu spustanja na 
dunjalucko nebo i njima slicnim svojstvima 

Odgovor: 

Vjerujemo i potvrdujemo sve ono cime je Allah Uzviseni Sebe 
opisao kao sto su svojstva milosti, zadovoljstva, spustanja, dolazenja. 
Vjerujemo u ono kako ga je opisao Njegov Poslanik, sallallahu alejhi 
ve sellem, na nacin da mu u istom svojstvu ne slici niko od Njegovih 
stvorenja, jer, doista, nista nije poput Njega. 

Stoga kao sto Allah posjeduje bice koje ne slici drugim bicima, isto tako 
On Uzviseni ima svojstva koja ne slice svojstvima Njegovih stvorenja. 
Dokaz tome su velicanstvena objasnjenja iz Kur’ana i sunneta koja ih 
potvrduju i kojim se Allahu iskazuje hvala, kao i ajeti koji na opcenit 
nacin negiraju da On ima sebi slicnog, ravnog, pomagaca ili sudruga. 

6. Pitanje o Allahovom govoru i Kur'anu 

Odgovor: 

Kazemo da je Kur’an Allahov govor objavljen, koji nije stvoren. On od 
Allaha potice i Njemu se vraca. Allah govori njime istinskom formom 
(rijecima) i znacenjem, i nije prestao niti prestaje govoriti ono sta hoce 
kada hoce. Njegov govor ne iscezava niti ima kraja. 

7. Sta je potpun iman i da li se on povecava i smanjuje? 

Odgovor: 

Iman je zajednicki naziv za sva ubjedenja (vjerovanja) srca kao i 
njegova djela, djela udova, i rijeci jezika, te je na taj nacin cijela vjera, 
zajedno sa svojim temeljima i ograncima, sadrzana u imanu. Iz toga 
proizilazi da se iman povecava snagom uvjerenja i njihovom brojnoscu 
(kolicinom znanja u koje je uvjeren), dobrim djelima i njihovom 
brojnoscu, dobrim govorom i njegovom brojnoscu, a smanjuje se onim 
sto je suprotno tome. 

8. Sta je propis grjesnika ustrajnog u grijehu? 

Odgovor: 

Onaj ko bude vjemik ne pripisujuci Allahu sudruga, a ustrajan je na 
grijesima on je vjemik shodno velicini svog imana, a fasik-grjesnik 
onoliko koliko je ostavio od i man ski h obaveza. Onaj ko je krnjavog 
imana potpada pod one na koje se odnosi obecanje Dzennetom zbog 
svog imana, i pod one kojima se prijeti Dzehennemom zbog grijeha 
koje cini. I pored toga nece biti vjecno u Vatri. Potpun iman sprecava 
ulazak u Vatru, dok manjkav i kmjav iman sprecava vjecni boravak u 
njoj. 

9. Koliko je kategorija vjernika i koje su? 

Odgovor: 

Postoje tri kategorije vjernika: 

□ Prva kategorija su sabikun ilel-hajrat, a to su oni koji prednjace 
u cinjenju dobrih djela. Oni koji izvrsavaju obavezna - vadzib i 
pohvalna - mustehab djela, a ostavljaju harame i pokudena - mekruh 
djela. 

□ Druga kategorija su muktesidun, a to su oni koji su se zaustavili 
na izvrsavanju obaveznih stvari i na klonjenju od harama. 

Treca kategorija su zalimun li enfusihim, oni koji su se prema sebi 
ogrijesili, a to su oni koji su pomijesali svoja dobra i losa djela. 

10. Sta je propis djela koja cine Allahovi robovi? 

Odgovor: 

Sva djela koja cine Allahovi robovi (ljudi i dzinni), bilo da su od 
djela poslusnosti ili, pak, grijeha, podilaze pod Allahovo stvaranje, 
Njegov kada' (odredenje) i kader (predodredenje). Medutim, oni su 
njihovi pocinitelji. Allah ih nije prisilio na njihovo cinjenje, jer se ista 
izvrsavaju njihovom voljom i sposobnoscu. Tako da su to, u biti, 
njihova djela i oni se njima karakterisu, za njih bivaju nagradeni ili 
kaznjeni, a sve je to, uistinu (na kraju), Allahovo stvaranje, jer je Allah 
stvorio njih (pocinitelje), stvorio njihovu volju i sposobnost, te i sve ono 
sto se posredstvom toga desi. 

Tako da vjerujemo u sve tekstove Kur’ana i sunneta koji upucuju na 
sveobuhvatnost Allahovog stvaranja i moci da bilo sta stvori od 
stvorenja, osobina i djela. Kao sto vjerujemo u tekstove Kur’ana i 
sunneta koji ukazuju da su, uistinu, robovi pocinitelji dobra i zla, i da 
oni imaju izbor u cinjenju svojih djela, a da je Allah stvorio njih, 
njihovu moc i volju koji su neposredni uzrok u postojanju i desavanju 
njihovih djela i rijeci. A stvoritelj razloga (uzroka) je i stvoritelj 
posljedice. A Allah je veci i pravedniji od toga da ljude prisiljava na 
cinjenje djela bez njihove volje. 

11. Sta je to sirk i sta su njegovi dijelovi? 

Odgovor: 

Postoje dvije vrste sirka: 

Sil k u rububijjetu - a to je da rob vjeruje da Allah ima sudruga u 
stvaranju nekih svojih stvorenja ili u upravljanju njima. 

Sirk u ibadetu, a koji se dijeli na dva dijela, a to su veliki i mali sirk. 
Veliki sirk je da rob bilo kakav oblik ibadeta usmjeri nekom mimo 
Allaha, poput toga da dovi nekom mimo Allaha ili da ga moli (nada se 
njegovoj nagradi) ili da se njega plasi (iz poniznosti i velicanja). Veliki 
sirk je stvar koja izvodi iz vjere i njegov pocinitelj biva vjecno zatocen 
u Vatri. A sto se tice malog sirka to su putevi i sredstva koja vode do 

velikog sirka ako ne dosezu stepen ibadeta, kao na primjer: zaklinjanje 
necim mimo Allaha, pretvaranje i tome slicno. 

12. Kako se detaljno objasnjava vjerovanje u Allaha? 

Odgovor: 

Mi potvrdujemo i priznajemo svojim srcima i jezicima daje Allah 
nuzno postojeci i daje On stvorio sve sto postoji, daje On Jedan Jedini, 
jedinstven, Utociste svemu, jedinstven u svojstvima savrsenstva, slave, 
velicine, gordosti i velicanstvenosti, te da Njemu pripada vrh 
savrsenstva, a Njegova stvorenja nisu u stanju dokuciti, niti znanjem 
obuhvatiti i pojmiti ista od Njegovih svojstava. 

I vjerujemo daje On Prvi prije Kog nije bilo nista i Posljednji poslije 
Kog ne postoji ista, Vidljivi (Jasni) iznad Kog nema niceg i Nevidljivi 
(Skriveni) prije Kog ne postoji nista, i daje On Uzdignut i Najuzviseniji 
uzvisenoscu bica, uzvisenoscu svojstava, i uzvisenoscu moci i vlasti. I 
vjerujemo daje on Sveznajuci, Svemoguci, da On cuje sve glasove u 
svoj njihovoj razlicitosti u jezicima i raznovrsnosti u potrebama. 

Vjerujemo da On sve vidi i daje On Najmudriji u svom stvaranju i 
onom sto propisuje, da je Hvaljen u svojim osobinama i djelima, 
Slavljen u svojoj velicini i gordosti, Milostiv i Samilostan, Onaj cija je 
milost sveobuhvatna, Onaj cija plemenitost, dobrocinstvo i darezljivost 
obuhvata sve postojece. 

Vjerujemo daje Posjednik (Vlasnik) i Vladar svih vladarevina. Djelo 
Njega Uzvisenog je odlika njegove vlasti. Sve sto je na nebesima i na 
zemlji, sve je to Njegovo vlasnistvo i Njemu robuje. Njemu pripada 
apsolutna moc u upravljanju i djelovanju, On je Zivi koji zivi potpunim 
zivotom sa svim svojstvima Njegovog bica. On je El-Kajjum - 

Vjecni, Onaj koji sam po sebi opstoji i Koji sve odrzava. On se opisuje 
djelima koje cini, teje Onaj koji cini ono sto zeli. Ono sto je htio desilo 
se, a ono sto nije htio nije se dogodilo. 

Svjedocimo da je On nas gospodar, Tvorac, Onaj koji iz nicega 
stvara, Onaj koji svemu daje oblik, Koji je sve sto bivstvuje iz 
nepostojanja u postojanje izveo i usavrsio njihovo stvaranje i njihov 
poredak. On je, uistinu, Allah (jedini bog), Onaj pored kog nema 
bozanstva, i On je bog kom se robuje, i niko sem Njega ne zasluzuje da 
mu se ibadet cini. Pa se ne pokoravamo, ne iskazujemo poniznost, 
vracamo, niti okrecemo svoja lica osim Allahu Jedinom, Svemocnom, 
Silnom i Onom koji puno prasta. 

Samo Njega obozavamo i samo od Njega pomoc trazimo, od Njega se 
nadamo i od Njega se bojimo, nadamo se Njegovoj milosti, a 
strahujemo od tog da nas nagradi prema zasluzi i strahujemo od 

Njegove kazne. Mi nemamo mimo Njega Gospodara, te Ga molimo i 
dozivamo, mi drugog boga pored Njega nemamo. Molimo ga i nadamo 
se da nam popravi nasu vjeru i nas dunjaluk, divan je On pomagac koji 
nas stiti od svih zala i nedaca. 

13. Kako se detaljno objasnjava vjerovanje u vjerovjesnike? 

Odgovor: 

Obaveza nam je vjerovati u sve vjerovjesnike i poslanike cije je 
vjerovjesnistvo i poslanstvo potvrdeno. 

Ubijedeni smo da ih je Uzviseni Allah odabrao svojom objavom i 
poslanicom i ucinio ih posrednicima izmedu Njega i Njegovih 
stvorenja u dostavljanju Njegove vjere i Serijata, te da ih je On 
pomogao dokazima koji su upucivali na njihovu iskrenost i istinitost 
onog sa cim su dosli. 

Ubijedeni smo da su oni najpotpunija Allahova stvorenja znanjem i 
djelom, da su najiskreniji i najdobrostiviji i najbolji ahlakom i djelima, 
da ih je Allah odlikovao vrlinama u kojima ih niko ne moze sustici, te 
ih lisio svake odlike niskosti, i da su oni bezgrjesni u svemu sto 
dostavljaju od Allaha i da u njihovim rijecima i onom sto dostavljaju 
nema niceg osim istine i ispravnosti. 

Vjerujemo da je obaveza vjerovati u sve njih i u sve ono sa cim su 
dosli od Allaha. Obaveza ih je voljeti, postovati i velicati. Vjerujemo da 
su nam sve spomenute stvari vadzib, prema nasem poslaniku 
Muhammedu, sallallahu alejhi ve sellem, te da ih iskazujemo na 
najpotpuniji nacin. 

Obaveza nam je poznavati ga i poznavati sve ono sa cim je dosao 
od Serijata, opcenito i detaljno, shodno mogucnosti. A onda nam je 
obavezan iman u sve to, zatim slijedenje i dosljednost u poslusnosti 
njemu u svakoj stvari, vjerovanjem u njegove rijeci, izvrsavanjem onog 
sto nam je naredio i klonjenjem od onog sto je zabranio. 

Vjerujemo da je on pecat svih vjerovjesnika poslije kojeg nema vise 
vjerovjesnika, da je njegov Serijat i zakon dokinuo sve prethodne 
Serijate i da ce ostati jedini ispravan zakon do Sudnjeg dana. 

Iman u Poslanika, sallallahu alejhi ve sellem, ne biva potpunim sve dok 
rob ne spozna da je sve sa cim je on dosao istina i da je nemoguce 
uspostaviti racionalni ili, pak, osjetni ili bilo kakav drugi dokaz koji se 
suprotstavlja onom sa cim je dosao, vec su ispravan razum i stvame 
culne cinjenice (pojave) svjedokom Poslanikove, sallallahu alejhi ve 
sellem, iskrenosti i istinoljubivosti. 

14. Koliko je dijelova vjerovanja u kada' i kader i koji su? 

Odgovor: 

Postoje cetiri dijela vjerovanja u kada' i kader bez kojih iman u kada' 
i kader nije potpun: Vjerovanje da je Allah Sveznajuci i da Njegovo 
znanje obuhvata sve stvari i pojave bile male ili velike; Vjerovanje da 
je Allah sve to napisao u El-levhi-l-mahfuzu (Ploci pomno cuvanoj); 
Vjerovanje da je Allah stvoritelj svega i da su sva desavanja Njegovom 
voljom i moci i da se ono sto je htio dogodilo, a ono sto nije zelio se 
nije desilo i da je On pored toga svojim robovima dao mogucnost da, 
sopstvenom odlukom, cine djela svojom voljom i snagom kao sto 
Uzviseni kaze u Kur’anu: 

Zar lie znas da je Allahu poznato sve sto je na nebu i na Zemlji? 
To je sve u Knjizi; to je, uistinu, Allahu lahkol (Kur'an, El-Hadzdz, 
70.) 

I, takoder, kaze: 

Onome od vas koji hoce da je na pravom putu, a vi ne mozete nista 
htjeti ako to Allah, Gospodar svjetova, nece! (Kur'an, Et-Tekvir, 28- 
29) 

15. Sta je definicija imana u Sudnji dan i sta on 
podrazumijeva? 

Odgovor: 

Sve sto je doslo u Kur'anu i sunnetu od onoga sto slijedi nakon smrti 
spada u vjerovanje u Sudnji dan, poput desavanja u kaburu, zatim 
berzeh (zagrobni zivot), njegova uzivanja i patnja, desavanja 
Kijametskog dana i svega onog sto ce biti tog dana: od polaganja 
racuna, nagrade, kazne, suhufa (listova na kojima su ispisana djela), 
mizana koji ce vagati djela, sefaata-zauzimanja, vijesti Dzenneta i 
Dzehennema, njihovi opisi i opisi njihovih stanovnika, i ono sto je Allah 
pripremio za njihove pripadnike. U ovo se mora vjerovati opcenito kao 
i u sve detalje vezane za pomenuto, i sve to predstavlja iman u Sudnji 
dan. 

16. Sta je to nifak - licemjerstvo i koje su njegove vrste i 

odlike? 

Odgovor: 

Definicija nifaka je ispoljavanje dobra a skrivanje zla i njega je dvije 
vrste: 

Veliki nifak ili nifak u vjerovanju, i njegov pripadnik biva vjecni 
stanovnik Vatre. Primjer ove kategorije munafika je ona koju je Allah 
pomenuo u svom govoru: 

Ima ljudi koji gov ore: „ Vjerujemo u Allaha i u onaj svijet! u - a oni 
nisu vjernici. (Kur'an, Al-Bekara, 8.) A to su oni koji skrivaju i 
taje nevjerstvo, a ispoljavaju islam. 

Druga vrsta nifaka je mali nifak ili nifak u djelu. Primjer ovog nifaka 
je pomenuo Poslanik, sallallahu alejhi ve selem, u hadisu u kojem kaze: 

Tri su osobine munafika: „Kada govori laze, kada obeca ne ispuni 
(iznevjeri), a kada mu se nesto povjeri on to pronevjeri. “ (Buharija i 
Muslim) 

Tako da onaj kod koga se nadu veliki kufr ili nifak njemu nije od koristi 
iman, niti djelo. A sto se tice malog nifaka ili kufira, oni se nekada nadu 
uz iman, pa u covjeku bude i dobra i zla, i razloga da bude nagraden i 
drugih da bude kaznjen. 

17. Sta je to bidat (novotarija) i kako se dijeli? 

Odgovor: 

Novotarija je suprotnost sunnetu i dijeli se na dvije vrste. Prva vrsta 
novotarija je bidatu ‘itikad novotarija u vjerovanju i ona je ubjedenje 
oprecno onom cime su nas Allah i Njegov poslanik, sallallahu alejhi ve 
selleme, obavijestili. Ova vrsta novotarije je pomenuta u hadisu 
Poslanika, sallallahu alejhi ve sellem, u kojem kaze: 

Podijelit ce se moj ummet na sedamdeset i tri skupine, sve ce u 
Vatru osim jedne. Rekose: „Ko je ta skupina, o Boziji Poslanice?“ 
„To ce biti oni koji su na onom na cemu sam ja danas i moji drugovi“ 
- rece on. 

Pa onaj ko bude odgovarao ovom opisu on je iskljucivo pripadnik 
sunneta. A onaj ko bude pripadao ostalim skupinama biva novotarom, 
a svaka novotarija je zabluda, a novotarije se razlikuju shodno stepenu 
oprecnosti i udaljenosti od sunneta. 

Druga vrsta novotarija je novotarija u djelu ili bidat amelijj, koja 
predstavlja cinjenje ibadeta na nacin ili necim sto nisu propisali Allah i 
Njegov Poslanik, sallallahu alejhi ve sellem. Zatim, oharamljivanje 
onog sto su Allah i Njegov poslanik, sallallahu alejhi ve sellem, 
dozvolili. Pa onaj ko Allahu bude ibadet cinio necim ili na nacin na koji 
Allah nije propisao ili bude branio ono sto Zakonodavac nije zabranio 
biva novotarom ili mubtediom. 

18. Sta su nase obaveze prema muslimanima? 

Odgovor: 

Uzvseni Allah kaze: 

Doista su vjernici braca. (Kur'an, El-Hudzurat, 10.) 

Dakle, odgovor na gore postavljeno pitanje je da muslimane prihvatis i 
smatras bracom, da zelis njima ono sto zelis sebi i da mrzis njima ono 
sto mrzis samom sebi. Da se trudis biti im od koristi koliko si u 
mogucnosti i da radis na njihovom izmirivanju, zblizavanju i 


IslamHouse • com 


Pitanja i odgovori o najvaznijim stvarima 


j 

BO 9 C3 

a 



sakupljanju na istini. Musliman je muslimanu brat, ne cini mu 
nepravdu, ne ostavlja ga na cjedilu i ne napusta ga, ne ugoni ga u laz i 
ne prezire ga. I, takoder, na posljetku, tvoja obaveza je da izvrsavas 
duznosti prema onima koji kod tebe uzivaju posebno pravo kao sto su 
roditelji, zatim rodaci, komsije, prijatelji i ucitelji. 

19. Sta nam je obaveza prema ashabima Allahovog Poslanika, 
sallallahu alejhi ve sellem? 

Odgovor: 

U potpuno vjerovanje u Allahovog Vjerovjesnika, sallallahu alejhi 
ve sellem, i u ljubav prema njemu, se ubraja i ljubav prema njegovim 
ashabima zavisno od stepena njihove vrijednosti i prednosti (ranim 
ulaskom u islam). 

Zatim, priznavanje njihovih vrlina kojima su prevazisli cijeli ummet. 
Da se Allahu vjera ispovijeda ljubavlju prema njima i sirenjem govora 
o njihovim vrlinama, a da se covjek kloni govora o onom sto se desavalo 
medu njima od prepirke. 

Vjerujemo da su oni prvaci u svakoj dobroj osobini medu svim 
narodima i da su prethodnici i prvaci u svakom dobru, a najudaljeniji 
od svakog zla i da su oni svi do jednog pravedni i da je Allah svima 
njima zadovoljan. 

20. Sta kazemo o imametu (vladavini)? 

Odgovor: 

Vjerujemo da je postavljanje imama - vladara farz kifaje (obaveza koju 
ako izvrsi jedna grupa muslimana spada odgovomost sa ostalih), jer 
narod nije neovisan od imama - vladara koji ce im sprovoditi vjeru i 
organizirati im materijalni zivot, i koji ce ih braniti od neprijateljstva 
neprijatelja i izvrsavati kazne nad zlocincima. Imamet imama nije 
potpun osim uz poslusnost u dobru i u onom sto nije grijeh. A u borbu 
se ide sa imamom bio dobar ili grjesnik. Njegovi sljedbenici ga pomazu 
na dobru, i savjetuju ga da se kloni losih postupaka. 

21. Sta je to siratu-l-mustekim (Pravi put) i sta su njegove 

odlike? 

Odgovor: 

Pravi put je korisno znanje i dobro djelo. Korisno znanje je ono sa 
cim je dosao Poslanik, sallallahu alejhi ve sellem, od Kur'ana i sunneta. 
Dobro djelo je priblizavanje Allahu ispravnim uvjerenjima, obavljanje 
farzova - obaveznih stvari, zatim nafila - dobrovoljnih ili pozeljnih 
stvari i klonjenje haram - zabranjenih stvari. 

Dobro djelo je, dakle, izvrsavanje obaveza prema Allahu i duznosti 
prema njegovim robovima (stvorenjima), ali ono ne biva vazecim 
(potpunim) osim uz potpunu iskrenost, a to znaci da njegovo 
izvrsavanje bude iskljucivo radi Allaha i uz slijedenje i oponasanje 
Poslanika, sallallahu alejhi ve sellem, u djelu koje se cini. I cijela vjera 
pociva na ova dva temelja, tako da onaj ko ostavi iskrenost upadne u 
sirk, a onaj kog mimoide slijedenje prakse Poslanika, sallallahu alejhi 
ve sellem, upadne u novotarije. 

22. Koje su to karakteristike kojima se vjernik razlikuje od 
nevjernika i nezahvalnika - onog koji negira i nijece? 

Odgovor: 

Ovo je velicanstveno pitanje. Pravljenjem razlike izmedu vjemika i 
onog koji to nije, istina se pocne jasno razlikovati od neistine. Kao i oni 
kojima pripada vjecna sreca, oni se jasno razlikuju od nesretnika. 

Znaj da je istinski vjemik onaj koji vjeruje u Allaha, Njegova imena 
i svojstva navedena u Kur’anu i sunnetu na nacin da ih razumije, 
priznaje i da opovrgava sve ono sto ih negira ili im se suprotstavlja. To 
je onaj ko ispuni srce imanom, znanjem, jekinom (ubjedenjem), 
smirenoscu i vezanoscu za Allaha, vracanjem Allahu jedinome i 
cinjenjem ibadeta Allahu djelima koje je propisao na jeziku svog 
Poslanika, sallallahu alejhi ve selleme, iskreno ih, Allaha radi cineci, 
nadajuci se Njegovoj nagradi i strepeci od Njegove kazne. Pri tom je 
Allahu zahvalan srcem, jezikom i udovima na Allahovim blagodatima 
i Njegovom ogromnom dobrocinstvu koje uziva, u svakom trenutku 
neprestano Ga se sjecajuci i spominjuci. 

Vjemik ne vidi blagodat vecu od ove blagodati, niti pocast vecu od 
ove pocasti. Podruguje se i podsmjehuje dunjaluckim materijalnim 
uzicima u njihovom poredenju sa slascu predanosti i posvecenosti 
Allahu i hrljenju Njemu Jedinom. I pored toga ne zaboravlja svoj udio 
od dunjaluckih dobara, uzivajuci u njima, ali ne na nacin na koji to rade 
nezahvalni i nemami, vec se potpomaze njima u obavljanju svojih 
duznosti prema Allahu i duznosti prema Njegovim stvorenjima. 

Zadovoljstvom i ocekivanjem nagrade se upotpunjuje njegov uzitak, 
odmara se i smiruje njegovo srce i ne tuguje ako se stvari odigravaju 
suprotno onom sto zeli. Ovakvom covjeku je Allah dao srecu dunjaluka 
i Ahireta. 

A sto se tice nezahvalnika i onog ko je nemaran, on je susta 
suprotnost tome, negira svog Uzvisenog Gospodara na kojeg upucuju 
dokazi razuma i objave kao i nuzna i empirijska znanja koja govore o 
Njegovom postojanju i savrsenstvu, na sta sve on ne obraca paznju. 

Pa posto se od Allaha odmetne i izgubi sa Njim svaku vezu ne 
priznavajuci Ga niti Mu robujuci, pocne se vezivati za prirodu, a 
njegovo srce postane poput srca stoke za ispasu. Nema drugog cilja i 
zelje osim uzivanja u materijalnim stvarima. Njegovo srce bude uvijek 
uznemireno, stavise, uplaseno od prestanka onog sto voli i uplaseno od 
nedaca koje ga pogadaju, jer pri sebi nema imana koji bi mu olaksao 
musibete i pomogao u mukama. Lisen je imanskog uzitka, slasti 
priblizavanja Allahu i ubiranja (pozurenih i odgodenih) plodova imana 
na dunjaluku i Ahiretu. Ne nada se nagradi niti se boji kazne, vec se 
njegova nagrada i strah iskljucivo vezuju za bezvrijedne, niske, 
materijalne dusevne prohtjeve. 

Od odlika vjernika je i poniznost prema prihvacanju istine i 
savjetovanje Allahovih robova prema njihovim stepenima, rijecju, 
djelom i nijjetom. 

A nezahvalnik, njegova odlika je nadmenost i oholost u odbacivanju 
istine i u odnosu prema ostalima, samodopadljivost i neupucivanje 
savjeta ikom. 

Vjemik je cista srca od varanja, prevare i mrznje, zeli muslimanima 
ono sto zeli sebi, a mrzi njima ono sto mrzi i samom sebi, i trudi se 
koliko je u stanju da im bude od koristi strpljivo podnoseci njihov ezijet 
(uznemiravanje) i ne cini nikom nepravdu na bilo koji nacin. 

U meduvremenu, srce nevjemika (nezahvalnika) kljuca od mrznje i 
vrvi od prevare, nikom ne zeli dobro niti ikakvu korist osim ako u tom 
vidi sopstveni dunjalucki interes. Ne vodi racuna hoce li kome nanijeti 
nepravdu ako za to nade mogucnost, a pritom je najslabiji od svih u 
podnosenju onog sto ga od drugih ljudi zadesi. 

Vjemik je iskrena jezika, lijepa odnosa sa drugima, odlikuje se 
blagoscu, stabilnoscu, smirenoscu i osobinom milosti. On je strpljiv, 
povjerljiv, jednostavan i njezne prirode. 

U meduvremenu, nevjemika odlikuje prenagljenost, bezosjecajnost, 
nemir i strah, laz, nepovjerljivost i agresivnost. 

Vjemik nije ponizan nikom osim Allahu, sacuvao je svoje srce i 
svoje lice od pozrtvovanja i potcinjavanja nekom dmgom mimo svog 
Gospodara. Odlikuje se cednoscu, cvrstinom i snagom, hrabroscu, 
velikodusnoscu, covjecnoscu i zreloscu, ne odabira osim ono sto je 
dobro. 

A sto se tice nevjemika - onog koji porice, on je susta suprotnost 
tome. Njegovo srce je vezano za stvorenja iz straha da mu ne pricine 
stetu i u nadi da mu donesu neku korist. Zrtvuje se za njih svojim 
znojem. Pri njemu nema cednosti, niti cvrstine, niti hrabrosti osim u 
susret ostvarivanju svojih niskih interesa. Takva osoba nema 

covjecnosti niti humanosti, svejedno joj je da li je ono sto prigrabi dobro 
ili lose, halal ili haram. 

Vjemik je spojio izmedu truda u poduzimanju svega potrebnog i 
korisnog za realizaciju onog sto zeli, zatim se oslonio na Allaha imajuci 
potpuno povjerenje u Njega, trazeci od Njega pomoc u svakoj stvari, i 
Allah mu je u pomoci. 

A sto se tice nevjernika on se nimalo ne oslanja na Allaha, on se ne 
osvrce osim na svoju slabu, jadnu dusu. Allah ga prepustio samom sebi 
i ostavio ga bespomocnog u realizaciji svojih prohtjeva. A ako mu 
dozvoli da dopre do onog sto zeli onda je to postepeno vodenje u 
propast. 

Vjemik kada mu kakva blagodat dode docekuje je zahvalom, i tu 
blagodat uziva i koristi u onome sto ce mu biti od koristi i donijeti 
dobro. 

A nevjemik prihvata blagodat u igri i zabavi, sa nezahvalnoscu. 
Zatim se pozabavi tom blagodati, a zaboravi na Onog ko mu je tu 
blagodat ukazao i zaboravi zahvalu Njemu na njoj, koristeci istu za 
svoje niske prohtjeve, te ista blagodat brzo nestaje i napusta ga. 

Vjemik kada ga zadese nesrece susrece ih strpljivo,ocekujuci i 
nadajuci se nagradi za svoje strpljenje na njima, zeleci njihov prestanak. 
Pa, ono sto dobije zauzvrat od dobra i nagrade bude vece od onog sto 
ga je mimoislo a volio je da mu se desi i vece od nezeljene stvari koja 
mu se dogodila. 

Nasuprot tome nevjernik nesrecu docekuje sa nemirom i strahom pa 
se njegova nesreca povecava i nad njim se nadvije i sabere spoljasnja i 
unutrasnja (srcana) bol, i pritom je lisen strpljivosti i ne nada se nagradi. 
Pa kako je zestoka njegova tuga i kako je velik njegov ocaj !? 

Vjemik ispovijeda vjeru Allahu imanom u sve poslanike, njihovim 
velicanjem i davanjem im prednosti u ljubavi nad svim ostalim 
stvorenjima, priznajuci da svako dobro kojeg je covjecanstvo postiglo 
do Sudnjeg dana je njihovom zaslugom i njihovim uputstvima, a da je 
svako zlo i svaka steta koja zadesi covjecanstvo posljedica 
suprotstavljanja njima, priznajuci da su oni stvorenja najveceg 
dobrocinstva prema covjecanstvu, a pogotovo njihov predvodnik 
(prvak) i pecat svih poslanika Muhammed, sallallahu alejhi ve sellem, 
kojeg je Allah ucinio miloscu svjetovima i poslao ga za rad dobra, 
popravljanja i upute. 

A sto se tice ateista oni suprotno tome, velicaju neprijatelje Bozijih 
poslanika i postuju njihove rijeci, i izruguju se, kao i njihovi 
prethodnici, onome sa cim su dosli poslanici, a to je najveci dokaz 

njihove gluposti (apsurdnosti njihovih razuma) i niskosti njihovog 
ponasanja do najdonjih granica. 

Vjemik u Allaha vjeruje voleci ashabe, imame muslimana i imame 
upute, a nevjernici suprotno tome. 

Vjemik, zbog potpune iskrenosti prema Allahu, radi u Njegovo ime 
i cini dobrocinstvo Allahovim robovima, dok djelo nevjemika nema za 
cilj nista drugo izuzev postizanje njegovih prezrenih zelja. 

Vjemik je rasirenih prsa prema sticanju korisnog znanja, ispravnom 
imanu, posvjecivanju Allahu, ustrajnosti na cinjenju zikra i 
dobrocinstva prema Allahovim stvorenjima i cistih je prsa od 
pokudenih osobina. Dok je nevjernik suprotno tome, jer pri sebi ne 
posjeduje ono sto njegova prsa cini prostranim. 

23. Zasto je vecina covjecanstva okrenuta protiv vjere? 

Ako se kaze da ako je ispravan iman onakvim kakvim si ga opisao 
na jezgrovit i iskljuciv nacin i da se njim ostvaruje sreca dunjaluka i 
Ahireta, te da on popravlja i poboljsava vanjstinu i unutrasnjost, 
uvjerenja, osobine ponasanja i moral, da on poziva cijelo covjecanstvo 
svakom dobru i ispravnosti i da ih upucuje onom sto je najispravnije, 
zasto je onda vecina covjecanstva okrenuta od vjere i imana? Zbog 
cega se bore protiv vjere i njom se ismijavaju i zasto stvar nije obratna, 
jer ljudi imaju pamet i razum kojim odabiru zdravo umjesto 
pokvarenog, dobro umjesto loseg, korisno umjesto stetnog? 

Odgovor: 

Ova pitanja je Allah spomenuo u svojoj Knjizi i odgovorio na njih 
spomenuvsi stvame razloge koji sprijecavaju iman i spomenuvsi 
prepreke na putu do njega. Spomenom ovih odgovora ne prepada 
covjeka to sto vidi da je vecina ljudi okrenuta od vjere, niti se on cudi 
zbog tog. 

Allah je za nevjerovanje u vjeru islam pomenuo brojne razloge i 
prepreke prisutne kod vecine ljudskog roda, kao sto je neznanje o 
islamu, nepoznavanje njegove stvarnosti, nedolazenje u dodir sa 
njegovim uzvisenim ucenjima i uputstvima. 

Nepoznavanje korisnih nauka je najveca barijera i prepreka u 
spoznaji istinske stvarnosti, i u izgradnji osobina lijepog ponasanja. 
Uzviseni Allah kaze: 

Oni poricu prije nego sto temeljito saznaju sta ima u njemu, a jos 
im nije doslo ni tumacenje njegovo. (Kur'an, Junus, 39.) 

Uzviseni Allah ih je obavijestio da se njihovo poricanje rodilo iz 
njihovog neznanja i netemeljitosti u znanju kojeg o njemu imaju, i da 
im jos nije doslo tumacenje njegovo kojim se misli na kaznu koja 

obavezuje covjeka da se vrati istini i da je prizna. Zato uzviseni Allah 
kaze: 

“...ali vecina njih ne zna“, „Gluhi, nijemi i slijepi, - oni nista ne 
shvacaju.“, „ U tome je , uistinu, dokaz za one koji razuma imaju“, 
kao i drugi tekstovi koji upucuju na isto znacenje. 

Dzehl, tj. neznanje moze biti prosto, kao sto je to slucaj velikog dijela 
ljudi koji su nijekali poslanike, odbacivali njihov poziv slijedeci 
poglavare i starjesine. To su oni koji kada ih zadesi patnja govore: 

Gospodaru nas, mi smo prvake nose i starjesine nase slusali, pa su 
nas oni s Pravog puta odveli. (Kur'an, Al-Ahzab, 67.) 

Takoder, neznanje moze biti slozeno a ono se dijeli na dvije vrste. 
Jedna od dvije vrste je da covjek bude na vjeri svog naroda i svojih 
oceva, ili na vjeri onih s kojima je odrastao. Kada mu dode istina ni ne 
pogleda u nju, a ako pogleda onda je to vrlo kratkovidno, jer je on 
zadovoljan svojom vjerom na kojoj je porastao, i pristrasan je svom 
narodu. Ovo je tip najveceg broja nevjemika, poricatelja i odbacivaca 
misije Poslanika, sallallahu alejhi ve sellem. To su oni za koje Uzviseni 
Allah kaze: 

I eto tako, prije tebe, Mi ni u jedan grad nismo poslanika poslali, a 
da oni koji su raskosnim zivotom zivjeli nisu govorili: "Zatekli smo 
pretke nase kako ispovijedaju vjeru i mi ih slijedimo u stopu. " (Kur'an, 
Az-Zuhruf, 23.) 

Ovo je primjer slijepog slijedenja kada onaj pri kome se ono nade 
smatra da je na istini a on bude na neistini. U ovu kategoriju spada 
vecina ateista - materijalista. Njihova ucenja i znanja se svode na 
slijedenje njihovih lidera i voda. Kada njihovi vode nesto kazu oni to 
prihvate kao da je objava spustena sa neba. Cak i ako izmisle neku 
pogresnu teoriju ostaju njima privrzeni i onda kada se slazu sa njima, i 
onda kada se ne slazu. Ovakvi su iskusenje svakom kog iskusaju, a koji 
pri sebi nemaju znanja i pronicljivosti. 

Druga vrsta slozenog neznanja je slucaj voda nevjerstva i lidera 
neznabostva (ateizma) koji su se specijalizirali u prirodnim naukama i 
u naukama o kosmosu, ignorisuci druge. Sakupili su i ogranicili 
informacije i znanja u malim i uskim krugovima, uzoholili se nad 
poslanicima i njihovim sljedbenicima, i ustvrdili su da su sva znanja 
sadrzana u onom sto su spoznala i otkrila ljudska cula i 
eksperimentalna iskustva, a sve drugo su zanegirali i porekli koliko god 
to bilo istina. Stoga su porekli postojanje Gospodara svih svjetova, 
zanijekali Njegove poslanike, porekli sve ono o cemu su nas Allah i 
Njegov Poslanik obavijestili od nevidljivog svijeta (stvari gajba). Ova 
vrsta ljudi je najpreca da se na njih odnosi govor Uzvisenog: 

Kada su im poslanici njihovi jasne dokaze donosili, oni su se 
znanjem koje su imali dicili, i snaslo ih je ono cemu su se stalno 
rugali. (Kur'an, Gafir, 83.) 

Njihovo dicenje znanjem o prirodnim naukama i ponos njihovom 
vjestinom i specijalizovanoscu u onom sto im je najvecim uzrokom da 
se cvrsto drze za neistinu, ukazuje na preferiranje tih znanja nad bilo 
cim drugim, njihovo hvaljenje, i stavljanje istih ispred onog sa cim su 
dosli poslanici od upute i znanja. Stavise, to ih nije zadovoljilo, vec su 
se odvazili na izrugivanje znanju poslanika i slozili se na njegovom 
odbacivanju i preziru, pa ce ih snaci ono cemu su se stalno rugali. 

Ovi ateisti su prevarili veliki broj onih koji se bave savremenim 
naukama, a koji pri sebi nemaju ispravne vjere. Krivica i odgovornost 
za to je na skolama koje nisu brinule o vjerskom obrazovanju 
zasticenom od ateizma, jer ucenik kad izade iz takvih skola koji nije 
umijesan u vjerska znanja, niti se ukrasio osobinama lijepog serijatskog 
ponasanja, smatra sebe da zna ono sto drugi ne znaju, prezire vjeru i 
njene praktikante, te se lahko odlucuje na poslusnost ovim 
neznabozackim materijalistima. 

Ovo je najveca steta s kojom se suoci vjera islam. Tako da obaveza 
muslimana prema skolama je da prevashodno povedu brigu o vjerskom 
obrazovanju, da uspjeh i neuspjeh u skoli budu vezani za vjerske 
predmete, i da ih ostali predmeti prate. Ovo je najveca duznost onom 
pod cijom se ingerencijom i direktnim uredenjem obrazovanje nalazi. 
Isto tako ovo je i obaveza profesorima i uciteljima, jer buducnost 
omladine se zasniva na ovom. 

Stoga nek se boji Allaha svaki onaj ko ima vlast i upliv u ovom, i 
nek se nada ogromnoj nagradi kod Allaha zbog cinjenja vjere 
najvaznijim predmetom izucavanja u skolama, jer doista u 
zapostavljanju i zanemarivanju ove stvari lezi ogromna opasnost, a 
dobro i uspjeh se sastoje u vodenju brige o vjerskim znanjima. 

Od prepreka i smetnji na putu vjere i imana je zavist i zloba, kao sto 
je to slucaj sa Jevrejima koji znaju Poslanika, sallallahu alejhi ve sellem. 
Znaju njegovu iskrenost i istinitost onog sa cim je dosao, znajuci ga kao 
sto znaju sinove svoje, a zatim istinu taje i cute iako je znaju, dajuci 
prednost dunjaluckim interesima i niskim prohtjevima nad 
vjerovanjem. Ova bolest je sprijecila mnoge medu starjesinama 
Kurejsija, kako nam je poznato iz njihovih zivotopisa i prica o njima, 
da povjeruju. Ova bolest se najcesce izrada i proizilazi iz oholosti i ona 
predstavlja najvecu prepreku u slijedenju istine. 

Uzvseni Allah kaze: 

Odvraticu od znamenja Mojih one koji se budu bez ikakva osnova 
na Zemlji oholili. (Kur'an, El-E'araf, 146.) 

Pa je oholost, koja je odbacivanje istine i preziranje ljudi, sprijecila 
mnoge da slijede istinu i da joj se pokore nakon sto su im jasno 
predoceni Njegovi ajeti i dokazi. 

Uzviseni Allah kaze: 

I oni ih, nepravedni i oholi, porekose, ali su u sebi vjerovali da su 
istinita, pa pogledaj kako su skoncali smutljivci. (Kur'an, En-Neml, 
14.) 

Takoder, od prepreka do vjerovanja je izbjegavanje objavljenih, kao 
i ispravnih razumskih dokaza. 

Uzviseni Allah kaze: 

Onome ko se bude slijepim pravio da ne bi Milostivog velicao, Mi 
cento sejtana natovariti, pa ce mu on nerazdvojni drug postati, oni ce 
ih od Pravog puta odvracati, a ljudi ce misliti da su na Pravom putu. 
(Kur'an, Ez-Zuhruf, 36-37) 

Uzviseni, takoder, veli: 

I reci ce: " Da smo slusali ili razmisljali, ne bismo medu 
stanovnicima Dzehennema bili!" (Kur'an, El-Mulk,10.) 

Ovakvi i njima slicni koji su priznali da nemaju korisnog razuma i 
sluha nisu imali zelje uciti znanja sa kojim su poslanici dosli, niti Knjige 
koje su objavljene od Allaha, niti su imali zdravog razuma pomocu 
kojeg bi se uputili na ispravnost. Oni nemaju osim misljenja i pogresene 
teorije za koje misle da su razumske a one su, u stvari, neznalacke. Oni 
se ugledaju i slijede lidere zablude, sto im brani da slijede istinu sve dok 
ne udu u Vatru, a grozno je prebivaliste oholnika. 

Od stvari koje sprijecavaju slijedenje istine jeste i njeno 
neprihvatanje onda kada postane jasnom, pa covjek bude kaznjen 
prevrtanjem i promjenom njegova srca i videnjem onog sto je lijepo 
ruznim a ruznog lijepim. Uzviseni Allah kaze: 

I kad oni skrenuse u stranu, Allah ucini da i srca njihova u stranu 
skrenu. (Kur'an, Es-Saff, 5.) 

I, takoder, kaze: 

I da Mi srca njihova i oci njihove necemo zapecatiti, i da nece 
vjerovali kao sto ni prije nisu vjerovali, i da ih necemo ostaviti da u 
zabludi svojoj lutaju smeteni. (Kur'an, El-En'am,l 10.) 

Ovo je zato sto je nagrada prema vrsti djela. Ako je djelo dobro 
slijedi dobra nagrada i obratno. A Allah ih je okrenuo onome sto su 
kazali sebi: 

Jer oni, mjesto Allaha, sejtane za zastitnike uzimaju i misle da 
dobro rade. (Kur'an, El-E’araf, 30.) 

Od stvari koje predstavljaju prepreku za iman je utonjenost u raskosi 
i pretjerivanje u uzivanju jer, to cini covjeka potcinjenim svojim stetnim 
porivima i sljedbenikom svojih strasti, kako je to Allah pomenuo u 
brojnim ajetima. 

Uzviseni kaze: 

Mi smo ovima, a i precima njihovim, dali da uzivaju,pa su im dani 
radosti dugi. (Kur’an, El-Enbija, 44.) 

Oni su prije toga raskosnim zivotom zivjeli. (Kur’an, El-Vaki’a, 45.) 

Posto su im dosle ispravne vjere sa onim sto ce uravnoteziti njihovo 
uzivanje i zadrzati ih u granicama korisnog uzivanja, i sprijeciti ih od 
ronjenja, davljenja u slastima, to su vidjeli odbojnim, jer nosilac 
nistavne strasti brani svoju strast svakim raspolozivim sredstvom. 
Nakon sto im je dosla vjera sa obavezom da Allahu ibadet cine, i da 
zahvaljuju na blagodati Onom ko im je blagodati ukazao, te da se ne 
odaju pohotama i strastima, oni preplaseni okrecu leda i bjeze. 

Od prepreka za vjerovanje je i preziranje poslanika i njihovih 
sljedbenika od strane nevjernika koji ih smatraju manjkavim i 
ismijavaju se sa njima, kao sto je kazao Nuhov narod njemu: 

Kako da te poslusamo, kad te najnizi sloj ljudi slijedi? (Kur’an, Es- 
Suara, 111.) 

A vidimo da te bez ikakva razniisljanja slijede samo oni koji su niko 
i nista medu nama; ne vidimo da ste vi imalo od nas bolji, stavise, 
mislimo da ste lazljivci. (Kur'an, Hud, 27.) 

Ova stvar proizilazi iz oholosti, pa kad se covjek uzoholi i u dusi 
osjeti ponos sobom i prezre druge ljude biva mu mrsko da prihvati 
istinu. Medutim, da pretpostavimo, da je istina koju je odbio dosla 
putem onog koga on uvazava prihvatio bi je bez oklijevanja. 

Uzviseni Allah kaze: 

Tako ce se obistiniti rijec Gospodara tvoga da vjerovati nece oni 
koji u grijehu zive. (Kur’an, Junus, 33.) 

Pa je fisk (grijeh) izlazenje roba iz poslusnosti Allahu u poslusnost 
sejtanu, a odlikovanje srca ovom odlikom biva najvecom preprekom u 
prihvatanju istine znanjem i djelom. 

Uzviseni Allah ne cisti nikog ko je u ovakvom stanju vec ga prepusta 
sebi da luta u neistini iz njegovog prkosa i zablude, pa svi njegovi 
pokreti budu zlo i nered. Pa, se grijehu pridruzuje neistina i odvraca ga 
od istine, jer srce kada izade iz pokornosti i poslusnosti Allahu onda 
mora slusati svakog: 

. . .sejtana prkosnoga, za koga je vec odredeno da ce svakog onog 
koga uznte za zastitnika na stranputicu zavesti i u patnju ga ognjenu 
dovesti. (Kur’an, El-Hadzdz, 3-4) 

Od najvecih prepreka u imanu i slijedenju istine je i ogranicavanje 
znanja i istine u uskom krugu kao sto to rade ateisti - materijalisti, koji 
su sva znanja sadrzali u onom sto se saznaje iskljucivo culima. Tako da 
ono sto su doznali svojim culima su potvrdili, a ono sto nisu dosegli 
culima su zanegirali, pa makar to nesto bilo potvrdeno metodama i 
dokazima mnogo vecim i jasnijim od culnog dozivljaja. 

Ovo je fitna i subha (nejasnoca) koja je zabludjela veliki broj ljudi. 
Na ovaj zloban nacin su zanegirali postojanje Gospodara i 
uznevjerovali u poslanike i ono sa cim su dosli od vijesti o nevidljivom 
svijetu - gajbu, za sta postoje raznovrsni dokazi koji potvrduju njihovu 
istinitost. Cak, stavise, postoje dokazi zasnovani na videnju da su 
vijesti o gajbu istina. 

Poznato je nuznim putem i sigurnim znanjem da dokazima 
postojanja Stvoritelja, Njegove jednoce i jedinstvenosti u stvaranju i 
upravljanju se ne mogu pretpostaviti ili sa njima uporediti bilo kakve 
metode koje potvrduju bilo kakvu stvamost ili pojavu. Jer su se, uistinu, 
uspostavili dokazi objave, razuma, ocevidni dokazi i dokazi litre - 
ljudske prirode koji upucuju na to. 

A On Uzviseni je u prostranstvima i u nama samima od Svojih ajeta 
ucinio jasnim i ociglednim onoliko koliko je dovoljno da se istina 
prikaze jasnom. On je istina i Njegovi poslanici su istina, Njegova 
nagrada i kazna su istina, sve ono cime nas je obavijestio je istina i 
Njegova vjera je istina. Pa sta je nakon istine osim zablude? Medutim, 
materijalisti su se odmetnuli i njihova nadmenost se preprijecila izmedu 
njih i istine. A nista ne koristi ikom, niti na bilo koji nacin, ma sta to 
bilo, osim nje. Vjernik koji je pronicljiv zna svjetlom svoje 
pronicljivosti da su oni u jasnoj zabludi i u dubokom sljepilu. Zato se 
Allahu zahvaljujemo na blagodati upute. 

Od prepreka je i sujeta i slavoljublje materijalista i onih koji ih 
slijede, i njihova tvrdnja da covjecanstvo nije dostiglo zrelost, 
prosvijecenost i umnu i znanstvenu razvijenost, osim u posljednje 
vrijeme u kojem je zavladala materija i prirodne nauke, te da narod prije 
toga nije bio prosvijecen i nije bio zreo. U ovome se nazire njihova 
odvaznost i smjelost na sofizam (pogresno rasudivanje koje ima cilj da 
prevari slusaoca), i svojeglavost koja nije nikom skrivena. Onaj ko ima 
imalo razuma nece ga promijeniti ova pakosna misljenja. 

Ako kazu da materija (bogatstvo), industry a, otkrica, potcinjavanje 
stvari prirode se nije desilo prije sadasnjeg vremena, to bi im svako 
povjerovao. Medutim, njihovo dcfi nisanjc i projektovanje ove stvari na 
druga ispravna znanja, utvrdene cinjenice i norme lijepog ponasanja je 
od najgnusnijih lazi. Jer ispravna znanja i ispravan razum se raspoznaju, 

a njihova potpunost ili manjkavost se dokazuje njihovim tragovima i 
djelima, dokazima i intencijama. Pogledajmo na potpunost i uzvisenost 
vjerskih principa i normi ponasanja, vjere, dunjaluka, milosti i mudrosti 
sa kojom je dosao nas poslanik Muhammed, sallallahu alejhi ve sellem, 
a od njega su je naslijedili muslimani, koje je vjera u vremenima kada 
su radili po njoj dovela svakom vjerskom i dunjaluckom dobru. Dovela 
ih svakom prosperitetu i ucinila im poslusnim sve ostale narode. Dosli 
su do stanja i savrsenstva kakvog je nemoguce dostici osim kretanjem 
njihovom putanjom. 

Zatim, pogledajmo dokle je doguralo ponasanje razuzdanih 
materijalista koji su dali svu slobodu svojim strastima bez granica, sve 
dok se nisu spustili na dno dna. A da im nije materijalnog bogatstva 
koje ih drzi zajedno, dovela bi ih ova razuzdanost i anarhija do brze 
propasti. 

Uzviseni Allah kaze: 

A ti nikako ne misli da Allah ne motri na ono sto rade nevjernici! 
(Kur’an, Ibrahim, 42.) 

Zatim, da nije zaostavstine vjerskih adaba (principa ponasanja) ciji 
su tragovi ostali prisutni u razvijenim narodima koji su time postigli 
dunjaluk ne bi njihov materijalni uspon imao skoru vrijednost, jer oni 
koji su izgubili vjeru su totalno nesposobni zivjeti ugodnim zivotom u 
spokoju i dunjaluckoj sreci o cemu svjedoci nemali broj primjera koji 
se svakodnevno susrecu. Arapski musrici i njima slicni, od onih koji 
nose u sebi dio imana i dio potvrde imanskih temelja poput tevhidu-r- 
rububijeta, kao i potvrde ahiretske nagrade i kazne, su bez imalo sumnje 
bolji od ovih materijalista. 

Zatim, nuzno se saznaje da su poslanici, neka su na njih Allahovi 
salavati i selami, dosli sa objavom i uopcenom i detaljnom uputom, sa 
svjetlom i ispravnim znanjem i sa totalnim boljitkom u svakom 
pogledu. Zdravi umovi priznaju sve to, i znaju da su oni u potrebi za 
tim, i pokoravaju se onom sa cim su dosli poslanici. I zdravi umovi 
znaju da ako bi se sakupili od prvog do posljednjeg ne bi mogli doseci 
i dokuciti istinu i korisna znanja sa kojima su dosli poslanici, i sa kojima 
su spustene Knjige. I znaju da ako Bozijih poslanika ne bi bilo oni bi 
tumarali u ocitoj zabludi i dubokom sljepilu, u nesreci i vjecnoj 
propasti. 

Uzviseni Allah kaze: 

Allah je vjernike miloscu Svojom obasuo kad im je jednog izmedu 
njih kao poslanika poslao, da im rijeci Njegove kazuje, da ih ocisti i 
da ih Knjizi i mudrosti nauci,jer su prije bili u ocitoj zabludi. (Kur’an, 
Ali Imran, 164.) 

Ljudski um nije dostigao istinsku zrelost i prosvijecenost osim sa 
onim sa cim su dosli poslanici. Stoga, veliki broj ljudi se prevari 
izrazima kojim se ukrasava i uljepsava neistina a odbacuje istina bez 
uvida i ispravnog znanja, te otuda vjerske nauke i uzvisene principe 
ponasanja nazivaju ogranicenim i konzervativnim, a druge nauke i 
ponasanja koje su suprotne islamskim nazivaju kulturom i preporodom. 
A poznato je svakom onom ko posjeduje zdrav razum da je svaka 
kultura i preporod koja se ne zasniva na vjerskoj uputi i vjerskim 
smjernicama je, ustvari, zlo i steta dunjaluka i Ahireta. Ko iole razmisli 
o niskosti u ponasanju kojim se vladaju oni koji se nazivaju kulturnim 
materijalistima, i o njihovom interesovanju o svemu sto je stetno i 
ostavljanju onog sto je korisno, doci ce do zakljucka da je istinska 
kultura edukovanje razuma poslanickom uputom i njihovim ispravnim 
znanjima. Edukovanje ponasanja je njegovo poboljsanje i usavrsavanje 
pohvalnim manirima i korisnim smjernicama koje obuhvataju svaki 
hajr i boljitak, i da se pritom koristi i pomaze ispravnim svjetovnim 
znanjima u postizanju dobra i uspjeha. Islam nareduje i podstice na 
postizanje obje srece - dunjalucke i ahiretske, na usavrsavanju svih 
vrlina, korisnih na ovom i buducem svijetu. 

Onaj ko razmisli uopceno i detaljno o Kur'anu i sunnetu sa kojima je 
dosla vjera islam shvatit ce da nema dobra za covjecanstvo osim u 
vracanju njenoj uputi i putokazima, i da onako kako je oplemenila 
uvjerenja, osobine ponasanja i djela, isto tako popravlja i poboljsava 
dunjaluk i upucuje na sve ono sto donosi opce i individualno dobro i 
korist. A Allah je Onaj koji upucuje i daje uspjeh. I neka su salavat i 
selam na Muhammeda i na njegovu porodicu. 

Naslov 

str. 

1 

Uvod 

1 

2 

Sta je definicija tevhida i na sta se tevhid dijeli? 

1 

3 

Sta su iman i islam i sta su njihove opcenite osnove (temelji)? 

1 

4 

Sta su ruknovi imana (vjerovanja) u Allahova imena i Njegova 
svojstva? 

2 

5 

Pitanje o Allahovoj uzdignutosti (gornjosti) nad svim 
stvorenjima i o tome da se nad Arsom uzvisio 

2 

6 

Pitanje o Allahovom svojstvu milosti i svojstvu spustanja na 
dunjalucko nebo i njima slicnim svojstvima 

2 

7 

Pitanje o Allahovom govoru i Kur'anu 

3 

8 

Sta je potpun iman i da li se on povecava i smanjuje? 

3 

9 

Sta je propis grjesnika ustrajnog u grijehu? 

3 

10 

Koliko je kategorija vjemika i koje su? 

3 

11 

Sta je propis djela koja cine Allahovi robovi? 

4 

12 

Sta je to sirk i sta su njegovi dijelovi? 

4 

13 

Kako se detaljno objasnjava vjerovanje u Allaha? 

5 

14 

Kako se detaljno objasnjava vjerovanje u vjerovjesnike? 

6 

15 

Koliko je dijelova vjerovanja u kada' i kader i koji su? 

6 

16 

Sta je definicija imana u Sudnji dan i sta on podrazumijeva? 

7 

17 

Sta je to nifak - licemjerstvo i koje su njegove vrste i odlike? 

7 

18 

Sta je to bidat (novotarija) i kako se dijeli? 

8 

19 

Sta su nase obaveze prema muslimanima? 

8 

20 

Sta nam je obaveza prema ashabima Allahovog Poslanika, 
sallallahu alejhi ve sellem? 

9 

21 

Sta kazemo o imametu (vladavini)? 

9 

22 

Sta je to siratu-l-mustekim (Pravi put) i sta su njegove odlike? 

9 

23 

Koje su to karakteristike kojima se vjemik razlikuje od 
nevjemika i nezahvalnika - onog koji negira i nijece? 

10 

24 

Zasto je vecina covjecanstva okrenuta protiv vjere? 

13 

Ova knjizica govori o najvaznijim stvarima 
koje se ticu pitanja vjere i osnova imana, a 
koje je nuzno poznavati. 

Knjizica je napisana u formi pitanja i odgovora 
jer je to laksi nacin za razumijevanje i 
poducavanje. 

